എംസോണ്‍ റിലീസ് - http://www.malayalamsubtitles.org/ www.facebook.com/msonepage
പരിഭാഷ: അഖില പ്രേമചന്ദ്രൻ
ഹലോ.
ശരി, ഇനി അടുത്ത ആഴ്ച കാണാം.
കഴിക്കുമ്പോ വായിക്കരുത്.
കൊള്ളാമോ?
ഇന്ന് ഞാൻ കഴിഞ്ഞ ആഴ്ചത്തെ അത്ര വെള്ളം ഒഴിച്ചില്ല, അതായിരിക്കും.
നീ ഒട്ടും കഴിച്ചില്ലല്ലോ. കണ്ടാലും ഒരുമാതിരി ആയി.
വേറെ എന്തെങ്കിലും വേണോ? പഴങ്ങൾ വല്ലതും?
ഇന്നൊരു കത്ത് വന്നു, കാനഡയിൽനിന്ന് ഫെർണാണ്ട ആന്റിയാ.
ഞാൻ വായിച്ചു കേൾപ്പിക്കാം.
“പ്രിയപ്പെട്ട ജീനും സിൽവിയനും,
മറുപടി വൈകിയതിൽ എന്നോട് ക്ഷമിക്കണം.
ബെൽജിയത്തെ കുറിച്ചും നിങ്ങളെക്കുറിച്ചും ഞാൻ ഇപ്പോഴും ചിന്തിക്കാറുണ്ട്.
പക്ഷെ പിള്ളേരുടെ സ്കൂൾ തുറന്നതിൽ പിന്നെ എനിക്ക് നിന്നുതിരിയാൻ സമയമില്ല,
പെട്ടെന്ന് ദേ തണുപ്പുകാലവും ഇങ്ങെത്തി.
മഞ്ഞുവീഴ്ച കാരണം ഞാനിപ്പോ പുറത്തേക്കിറങ്ങാറേയില്ല.
റോഡിലെല്ലാം മഞ്ഞായതു കാരണം പിള്ളേര് വെള്ളിയാഴ്ച സ്കൂളിൽ പോയില്ല.
ഞാനും വീട്ടിൽത്തന്നെ ഇരിപ്പാ,
കാർ ഇല്ലെങ്കിൽ പെട്ടുപോയതു തന്നെ
അടുത്ത വര്ഷം വണ്ടി ഓടിക്കാൻ പഠിപ്പിക്കാമെന്നാ ജാക്ക് പറയുന്നത്.
ഇവിടെ എന്ത് കാര്യങ്ങള്‍ക്കും ദൂരെ പോകണം .
ഇനിയിപ്പോ ഇവിടുത്തെ ആൾക്കാരുടെകൂട്ട് പെരുമാറണമെന്നാ അവൻ പറയുന്നേ.
ഇവിടുത്തെ പെണ്ണുങ്ങളെല്ലാം വണ്ടി ഓടിക്കും, എനിക്ക് പറ്റുമോ എന്തോ...
പക്ഷെ ഇപ്പൊ കാർ ഒക്കെ മഞ്ഞുമൂടി കിടക്കുവാ...
പിള്ളേരൊക്കെ നന്നായിരിക്കുന്നു, അവരങ്ങ് വളർന്നു.
അവര് ജാക്കിനെ പോലെ പക്കാ കാനഡക്കാരായി.
ജെയ്ൻ വള്ളി പോലെ നീളം വയ്ക്കുവാ, എന്നാലും കുഴപ്പമില്ല.
നീ ഈ വേനൽകാലത്തെങ്കിലും ഇവിടെ വരില്ലേ എല്ലാവരെയും കാണാൻ.
നല്ല വല്യ ഗസ്റ്റ് റൂം ഉണ്ടിവിടെ. സിൽവിയൻ മോന്റെകൂടെ കിടന്നോളും.
നിനക്ക് നല്ല ആരേലുമായി പരിചയപ്പെടുകയും ചെയ്യാം.
നീ വീണ്ടും കല്യാണം കഴിക്കണമെന്നാ ജാക്ക് പറയുന്നത്.
കാണാൻ കൊള്ളാവുന്ന പെണ്ണുങ്ങൾ ഇങ്ങനെ ഒറ്റയ്ക്ക് നിൽക്കരുതെന്ന്.
ജോർജ് മരിച്ചിട്ട് ഇപ്പൊ ആറ് വർഷമായില്ലേ...
നിനക്ക് ഭയങ്കര ധൈര്യമാണെന്നും പരാതി ഒന്നുമില്ലെന്നും, ഒറ്റക്ക്
പറ്റുമെന്നുമൊക്കെ അറിയാം.
പക്ഷെ നിന്റെ കാര്യമോർക്കുമ്പോ എനിക്ക് വിഷമം വരും.
ജാക്ക് വരാറായി, ഞാനാണേൽ മേശയൊന്നും ഒരുക്കിയതുപോലുമില്ല,
അതുകൊണ്ട് തല്ക്കാലം നിർത്തുകയാണ്, രണ്ടുപേർക്കും സ്നേഹം.
നിങ്ങളുടെ സ്വന്തം ചേച്ചിയും ആന്റിയും, ഫെർണാണ്ടെ.
പിഎസ്: ഞാൻ ജീനിന് ഒരു പിറന്നാൾ സമ്മാനം അയച്ചിട്ടുണ്ട് കപ്പൽ വഴി.”
അതിനി എന്തായിരിക്കുമോ എന്തോ.
നിനക്ക് കാനഡയിൽ പോകണോ?
ഷാർൾ ബോഡലിയെറുടെ “ദി എനിമി”
“കൗമാരം ഇരുണ്ട കാറ്റായി കടന്നുപോയി...
ജ്വലിക്കും സൂര്യൻ പരത്തും പ്രകാശം തൊടുമെന്നെ ഇടയ്ക്കിടെ...
കാറ്റും കോളും വലിച്ചെറിഞ്ഞ ജീവിതം...
എന്റെ മുറ്റത്ത് ബാക്കിവച്ചത് ചെറു മൊട്ടുകൾ മാത്രം...
ചിന്തകളുടെ സായാഹ്നത്തിൽ ചിതലരിക്കുമ്പോൾ...
ഉഴാൻ എനിക്ക് വേണം...”
ഒരു കലപ്പ.
“ഉഴാൻ എനിക്ക് വേണം ഒരു കലപ്പ...
പ്രളയം വിഴുങ്ങിയ ഭൂമി തിരിച്ചുപിടിക്കാൻ...
വെള്ളം ഒഴുകിയ വഴികൾ ശവക്കുഴികളായി കിടന്നിടത്ത്.
ഒന്നൂടെ.
ഷാർൾ ബോഡലിയെറുടെ “ദി എനിമി”
“കൗമാരം ഇരുണ്ട കാറ്റായി കടന്നുപോയി...
ജ്വലിക്കും സൂര്യൻ പരത്തും പ്രകാശം തൊടുമെന്നെ ഇടയ്ക്കിടെ...
കാറ്റും കോളും വലിച്ചെറിഞ്ഞ ജീവിതം...
എന്റെ മുറ്റത്ത് ബാക്കിവച്ചത് ചെറു മൊട്ടുകൾ മാത്രം...
ചിന്തകളുടെ സായാഹ്നത്തിൽ ചിതലരിക്കുമ്പോൾ...
ഉഴാൻ എനിക്ക് വേണം ഒരു കലപ്പ
പ്രളയം വിഴുങ്ങിയ ഭൂമി തിരിച്ചുപിടിക്കാൻ...
വെള്ളം ഒഴുകിയ വഴികൾ ശവക്കുഴികളായി കിടന്നിടത്ത്."
നിന്റെ ഉച്ചാരണം നന്നായി മെച്ചപ്പെട്ടു.
ശരിയാ... ഇപ്പൊ യാൻ പറയുംപോലെ പറയാൻ എനിക്ക് പറ്റുന്നുണ്ട്,
ഇപ്പൊ ആരുമെന്നെ കളിയാക്കുന്നുമില്ല.
അതിപ്പോ...
ഫ്ലെമിഷ് (വടക്കൻ ബെൽജിയത്തിലെ ഭാഷ) സ്കൂളിൽ പഠിക്കാൻ ആരെങ്കിലും നിന്നെ നിർബന്ധിച്ചോ?
ഓ അറിയാം - നിന്റെ കൂട്ടുകാരൻ കാരണമല്ലേ
എങ്കിലും ഞാൻ പറയുംപോലെ നിനക്ക് പറ്റുമോ എന്ന് സംശയമുണ്ട്.
വന്നേ, ഇതൊന്ന് നോക്കിക്കേ...
നിനക്ക് കൂടുതൽ ഇറക്കം വേണെന്നല്ലേ പറഞ്ഞത്.
പക്ഷെ നൂല് തീരാറായി കേട്ടോ.
- ഇന്ന് ചൊവ്വാഴ്ചയല്ലേ? - അതെ.
നീ നിന്റെ അച്ഛനെപ്പോലെ തന്നായല്ലോ മുഴുവൻ സമയവും വായന.
ഇതമ്മ എത്രാമത്തെ പ്രാവശ്യമാ പറയുന്നത്.
അമ്മയെങ്ങാനാ അച്ഛനെ കണ്ടുമുട്ടിയത്?
അതെന്താ ഇപ്പൊ ചോദിക്കാൻ?
'മഹാത്ഭുതം' എന്ന വാക്ക് പെട്ടെന്നിപ്പൊ കണ്ടപ്പോ ഓർത്തതാ...
ഫെർണാണ്ടെ ആന്റി പറയാറില്ലേ ജാക്കിനെ കണ്ടുമുട്ടിയത് ഒരു മഹാത്ഭുതമാണെന്ന്.
അന്ന് 44ൽ നമ്മളെ സ്വതന്ത്രരാക്കാൻ വന്നതാ.
അവര് ഞങ്ങക്ക് ചോക്ലേറ്റും ചൂയിങ് ഗമ്മും ഒക്കെ എറിഞ്ഞു തന്നു.
ഞങ്ങൾ തിരിച്ച് പൂക്കൾ എറിഞ്ഞു കൊടുത്തു.
അമേരിക്കക്കാരൊക്കെ പോയിക്കഴിഞ്ഞാ ഞാൻ നിന്റച്ഛനെ കണ്ടുമുട്ടുന്നേ.
അച്ഛനും അമ്മേം മരിച്ചുപോയതുകൊണ്ട് ഞാൻ എന്റെ ആന്റിമാരുടെ കൂടാരുന്നു.
അന്നൊരു ശനിയാഴ്ച ഞാനും ഒരു കൂട്ടുകാരിയും കൂടി ക്യാമ്പർ പാർക്കിൽ പോയതാ...
മഴയുണ്ടാരുന്നോ എന്നോർമ്മയില്ല...
അവൾക്ക് അദ്ദേഹത്തെ അറിയാരുന്നു. മനസ്സിലായില്ലേ, ഫോട്ടോ കാണിച്ചിട്ടില്ലേ ഞാൻ അവൾടെ...
അങ്ങനെ ഞങ്ങൾ ഇടയ്ക്കിടെ പുറത്തൊക്കെ പോയി...
ഞാനൊരു ക്ലാർക്ക് ആയിട്ട് ജോലി ചെയ്യുന്നുണ്ടാരുന്നു, ചെറിയ ശമ്പളത്തിന്
ആന്റിമാരുടെ കൂട്ട് ജീവിതം മടുപ്പാരുന്നു. കല്യാണം കഴിക്കണോന്ന് പോലും തോന്നിയില്ല,
പക്ഷേ, അപ്പൊ അത് അത്യാവശ്യം വേണ്ട കാര്യവുമാരുന്നു
ആന്റിമാര് സ്വൈര്യം തരില്ല, “അയാൾ കൊള്ളാം. പണവുമുണ്ട്.
ജീവിതം സന്തോഷമായിരിക്കും.”
പക്ഷെ എനിക്കൊരു തീരുമാനം എടുക്കാൻ പറ്റിയില്ല.
പക്ഷെ സ്വന്തമായൊരു ജീവിതം വേണമെന്നും, കുട്ടിവേണമെന്നും ആഗ്രഹമുണ്ടാരുന്നു.
പെട്ടെന്ന് അദ്ദേഹത്തിന്റെ ബിസ്സനസ് പൊട്ടി ആകെ പാപ്പരായി. അപ്പൊ ഞാനങ്ങ് കെട്ടി.
യുദ്ധത്തിന് ശേഷം അതൊക്കെ പതിവായിരുന്നു.
പക്ഷേ ആന്റിമാരുടെ വിധം മാറിയിരുന്നു.
എന്നെപ്പോലെ സുന്ദരിയായ പെൺകുട്ടിക്ക് കുറേക്കൂടി നല്ലത് കിട്ടുമെന്ന് പറഞ്ഞു
എനിക്ക് നല്ലൊരു ജീവിതം തരുന്ന ആളെ കണ്ടെത്താൻ പറഞ്ഞു.
കാണാൻ കൊള്ളില്ലെന്നുമൊക്കെ പറഞ്ഞു. പക്ഷെ ഞാൻ കേട്ടില്ല.
കാണാൻ കൊള്ളൂലാരുന്നുവെങ്കിൽ അമ്മയെങ്ങനെ അച്ഛനുമായി ബന്ധപ്പെട്ടു.
കാണാൻ കൊള്ളാമോ എന്നൊന്നും നോക്കിയില്ല, എന്താണേൽ എന്താ?
'ബന്ധപ്പെടുക' എന്ന് പറയുന്നത് ചെറിയ ഭാഗം മാത്രമല്ലെ.
അങ്ങനെ നീയും ഉണ്ടായി. പിന്നെ അദ്ദേഹം അത്ര മോശവുമായിരുന്നില്ല.
വീണ്ടും കല്യാണം കഴിക്കുന്നുണ്ടോ?
വേണ്ട. ഇനി മറ്റൊരാളെ സഹിക്കാനോ?
അല്ല, ഇഷ്ടമുള്ള ആരെയെങ്കിലും.
അതിപ്പോ...
ഞാനൊരു സ്ത്രീ ആയിരുന്നുവെങ്കിൽ,
എനിക്ക് അത്രമേൽ പ്രണയമില്ലാത്ത ഒരാളുമായി ബന്ധപ്പെടാൻ കഴിയില്ല.
അതെങ്ങനെ പറയാൻ പറ്റും? നീ സ്ത്രീയല്ലല്ലോ.
ലൈറ്റ് അണയ്ക്കട്ടെ?
ശരി.
ഉറങ്ങിക്കോ.
ആദ്യ ദിവസത്തിന്റെ അവസാനം.
നീ കൈകഴുകിയോ?
ഇന്ന് കുറച്ചുകൂടി തരാൻ പറ്റുമോ?
താങ്ക്യൂ , മാഡം .
എന്തുണ്ട്,മാഡം വിശേഷം?
സുഖം... ഇത് നാളത്തേക്ക് ശരിയാക്കി വയ്ക്കാവോ?
മോനിപ്പോ പഴേതാ ഇടുന്നത്,
പക്ഷെ മഴ പെയ്താൽ മുഴുവൻ നനഞ്ഞു കുതിരും.
കഴിഞ്ഞ വർഷത്തേതാ.
ഞാൻ നോക്കട്ടെ.
ഹീലും പോയിട്ടുണ്ടല്ലോ അതും നോക്കാം...
ശരി. നാളെ നാല് മണിക്ക് വരട്ടെ?
ശരി.
- മോനെന്ത് പറയുന്നു? - ഓ സുഖം.
നല്ല മോനാണോ? പറഞ്ഞാലൊക്കെ കേൾക്കുമോ?
നന്നായി.
അവനില്ലാതെ ഞാനെന്ത് ചെയ്യാനാ?
നാളെ നാല് മണിക്ക് ശരിയാക്കി വയ്ക്കാം.
ഹലോ... കുറെ നാളായല്ലോ കണ്ടിട്ട്.
നമുക്കൊരു കാപ്പി കുടിച്ചാലോ...
അയ്യോ ഇന്ന് സമയമില്ല.. നാളെയാകട്ടെ
എങ്കിലെങ്ങനെ ആകട്ടെ.
ഹലോ...
ഇതാ.
ഭക്ഷണം കഴിക്കുക അല്ലായിരുന്നല്ലോ?
രാത്രീലേക്ക് എന്താ ഉണ്ടാക്കുന്നെ?
ഇന്ന് ബുധനാഴ്ചയല്ലേ ഇളം പശുക്കിടാവിന്റെ ഇറച്ചിയും ബ്രെഡും കാരറ്റും ബീൻസും.
ഇന്നെന്ത്‌ ഉണ്ടാക്കുമെന്ന് എനിക്കൊരു ഐഡിയയുമില്ല.
എനിക്കിപ്പോ ബ്രെഡും ബട്ടറും ആണെങ്കിലും മതി.
പുകവലി തുടങ്ങിയതില്പിന്നെ എനിക്കങ്ങനെ വിശപ്പില്ല.
പക്ഷെ പിള്ളേർക്ക് ഇറച്ചിയില്ലാതെ പറ്റില്ല, അതുകൊണ്ട് ഇറച്ചിക്കടയിൽ പോയി.
ഭയങ്കര ക്യൂ ആയിരുന്നു.
തിരക്കൊഴിവാക്കാൻ ഒന്നുങ്കിൽ രാവിലെയോ അല്ലെങ്കിൽ വൈകിട്ടോ ആണ് പോകാറ്.
പക്ഷെ ഇത്തവണ ഞാൻ കരുതി...
“ബാക്കിയുള്ളവർ എന്താ വാങ്ങുന്നതെന്ന് നോക്കാം അപ്പൊ ഐഡിയ കിട്ടുമല്ലോ.”
പക്ഷെ എനിക്കൊന്നും ഇഷ്ടപ്പെട്ടില്ല.
ഒരാൾ ഇടിയിറച്ചി ഓർഡർ ചെയ്തു.
ചിലപ്പോ ഇറച്ചിക്കൂട്ട് ഉണ്ടാക്കാനാകും,
പക്ഷെ ഇന്നലെ ഞാൻ അതാ ഉണ്ടാക്കിയത്.
പിന്നെ ഞാൻ വിചാരിച്ചു: "കറി വയ്ക്കാനാകുമെന്ന്.”
പക്ഷെ പിന്നെയും കറിതന്നെ...
ഒടുവിൽ മുന്നിൽ എത്തിയപ്പോഴും ഞാൻ തീരുമാനിച്ചിരുന്നില്ല.
അപ്പൊ എന്റെ മുന്നിൽ നിന്ന സ്ത്രീ പറഞ്ഞതുതന്നെ ഞാനും പറഞ്ഞു
ഒടുവിൽ 300 ഫ്രാങ്ക് കൊടുത്ത്, രണ്ടുകിലോ ഇടിയിറച്ചി വാങ്ങി.
ഞങ്ങൾക്ക് അതൊട്ട് ഇഷ്ടവുമല്ല രണ്ടൂന്ന് ദിവസത്തേക്ക് ഉണ്ടുതാനും.
പിള്ളേര് പിന്നേം വഴക്കുണ്ടാക്കുമെന്ന് ഉറപ്പായി.
ഇടിയിറച്ചിയിൽ ഗുണമൊന്നുമില്ലെന്നാ എല്ലാരും പറയുന്നത്.
ഇപ്പോഴത്തെ മീൻ വല്ലോം കൊള്ളാമോ - തിന്നാൽ ചത്തുപോകുന്ന ഇനമാ.
എല്ലാ ദിവസവും ഊണ് കഴിക്കാൻ വന്നില്ലെങ്കിൽ കൊള്ളാരുന്നു,
പക്ഷെ എന്റെ ഭർത്താവ് പറയുന്നത് സ്കൂളിലെ ഭക്ഷണം കൊള്ളൂലെന്നാ,
അല്ലേൽ തന്നെ അതുങ്ങൾക്ക് പ്രായത്തിനൊത്ത വളർച്ചയില്ല.
ഞാൻ മാത്രമാണ് കാര്യങ്ങൾ തീരുമാനിക്കുന്നതെങ്കിൽ ഉണ്ടല്ലോ...
പക്ഷെ അങ്ങേര് അടുത്ത ആഴ്ച മുഴുവൻ ഉണ്ടാവില്ല,
ശരിക്കും അദ്ദേഹത്തെ മിസ് ചെയ്യും കേട്ടോ?
ഞാനെന്റെ അമ്മേടെ വീട്ടിൽ പോകും,
അപ്പൊ മറ്റ്‌ പിള്ളേരുടെ കൂടെ അവര് കളിച്ചു ശീലിക്കുമല്ലോ.
അതാ നല്ലത്.
അദ്ദേഹം എതിരൊന്നും പറയത്തുമില്ല.
ഇവിടുത്തെ മോൻ സ്കൂളീന്നാണോ ഉണ്ണുന്നത്?
പണ്ടേ അങ്ങനാ. അവന് വലിയ നിർബന്ധങ്ങളില്ല.
ഭർത്താവും അങ്ങനാരുന്നു.
എന്റെ ഭർത്താവിനും നിർബന്ധങ്ങളില്ല. പിള്ളേരുടെ കാര്യമായതുകൊണ്ടാ.
പിന്നെ നമുക്കെന്ത് ചെയ്യാൻ പറ്റും?
ഇന്നത്തെ കാലത്ത് വേറെ വേറെ വഴികളുള്ളത് ഭാഗ്യം
അപ്പൊ ഞാൻ പോട്ടെ.
ബൈ.
മലയാളം പരിഭാഷകൾക്ക് സന്ദ൪ശിക്കുക www.malayalamsubtitles.org www.facebook.com/groups/MSONEsubs
എസ്ക്യൂസ്‌ മീ.
ഈ നിറത്തിലുള്ള നൂലുണ്ടോ?
അവിടെവിടെയോ കണ്ടതുപോലെ തോന്നി.
- ഈ നിറമാണോ? - അതെ.
അതുതന്നെ.
ഗുഡ്ബൈ, മാഡം .
ഹലോ.
അടുത്ത വ്യാഴാഴ്ച കാണാം.
ഒരു കിലോ ഉരുളക്കിഴങ്ങ്.
ഇതാ.
താങ്ക്യൂ .
അമ്മെ?
ഇതെന്താ മുടിയൊക്കെ അലങ്കോലമായി.
കിഴങ്ങ് വെന്തളിഞ്ഞു പോയി.
കഴിക്കുമ്പോ വായിക്കരുത്.
ഒരൽപം കാക്കണം.
ഞാൻ തീ കുറച്ച് വച്ചേക്കുവാരുന്നു.
രണ്ടൂന്ന് മിനിറ്റ് മതി.
ഉരുളക്കിഴങ്ങ് കൊഴച്ചുരുട്ടിയുള്ള വിഭവം ഉണ്ടാക്കായിരുന്നു, പക്ഷെ നാളെ അതുതന്നല്ലേ
നിനക്ക് നല്ല വിശപ്പുണ്ടാകും. രാവിലെ നീന്തലിന് പോയതല്ലേ.
ഞാൻ പോയില്ല. യാനും പോയില്ല.
അതെന്താ?
യാൻ പോകാതിരുന്നത് എനിക്ക് കൂട്ടാകട്ടെ എന്ന് കരുതിയാ.
എനിക്ക് തലവേദനയാണെന്ന് പറഞ്ഞ്, ഞങ്ങൾ സ്കൂളിലെ നഴ്സിന്റെ റൂമിലിരുന്നു.
ഇന്ന് ഒരു പരീക്ഷയുണ്ടാരുന്നു.
അതെനിക്ക് ഒട്ടും ഇഷ്ടമായില്ല കേട്ടോ.
ഫെർണാണ്ടെ ആന്റിക്ക് മറുപടി അയക്കണ്ടേ
കിഴങ്ങ് വെന്തുകാണും.
ഇന്ന് റേഡിയോ കേക്കുന്നില്ലേ?
ഉണ്ട്.
എന്തേലും പ്രശ്നമുണ്ടോ? റേഡിയോ കേടാണോ?
അതാ പാട്ടിന്റെയാ...
എന്ത് മറുപടി അയക്കുമെന്ന് എനിക്കൊരു ഊഹവും കിട്ടുന്നില്ല.
ഇന്ന് പോകണോ? അത്താഴം കഴിക്കാൻ ഒരുപാട് വൈകിയില്ലേ.
പോണം.
എംസോണ്‍ റിലീസ് - http://www.malayalamsubtitles.org/ www.facebook.com/msonepage
നാളെ അല്പം നേരത്തെ പോര്, യാനിനെ കൂടി കൂട്ടിക്കോ, പലഹാരം ഉണ്ടാക്കി വയ്ക്കാം.
യാനിന് ആ നഴ്സിനോട് പ്രേമമാണെന്ന് തോന്നുന്നു
ഞങ്ങൾ പോകുന്ന വണ്ടിയിൽ വന്നില്ല എന്തോ ചെയ്യാനുണ്ടെന്ന് പറഞ്ഞു.
പിന്നെ അതിലെ ഞാൻ പോയപ്പോ അവൻ അവിടെ തന്നെയുണ്ട്.
അവനൊരു പുസ്തകം കൊണ്ടുവന്നു, അതിലൊരുപാട് കാര്യങ്ങളുണ്ട്.
രതിമൂർച്ഛയെ പറ്റിയൊക്കെ...
ഞങ്ങളുടെ ഈ പ്രായത്തിൽ പെണ്ണുങ്ങളിൽ താല്പര്യം വേണമെന്ന അവൻ പറയുന്നത്,
അവന് പക്ഷെ കൊച്ചുപെമ്പിള്ളേരെ ഒന്നും വേണ്ട.
അവൻ പറയുന്നത് പുരുഷലിംഗം വാള് പോലാണെന്നാ...
എത്രത്തോളം തള്ളി കയറ്റുന്നോ അത്രയും നല്ലത്.
പക്ഷെ വാൾ മുറിവേൽപ്പിക്കില്ലേ?
അവൻ പറഞ്ഞു, “ശരിയാ, പക്ഷെ അത് തീ പോലെയാണെന്ന്.”
പക്ഷെ അപ്പോൾ അതിൽ ആസ്വാദനം എവിടെ?
ഇതിനെകുറിച്ചിങ്ങനെ സംസാരിച്ചിട്ട് എന്ത് കാര്യം?
എനിക്ക് 10 വയസ്സായപ്പോഴേ ഇവനാണ് എനിക്കെല്ലാം പറഞ്ഞുതന്നത്.
ഞാൻ ഞെട്ടി, “എന്ത്? അച്ഛൻ അമ്മയോട് അങ്ങനെ ചെയ്യുവോ?”
പിന്നെനിക്ക് അച്ഛനെ വെറുപ്പായിരുന്നു, മരിച്ചാൽ മതിയെന്ന് തോന്നുമാരുന്നു.
അച്ഛൻ മരിച്ചപ്പോൾ അത് ദൈവം കൊടുത്ത ശിക്ഷയാണെന്നാ ഞാൻ കരുതിയെ.
ഇപ്പൊ എനിക്ക് ദൈവത്തില്‍ പോലും വിശ്വാസമില്ല.
പിന്നവൻ പറഞ്ഞു, ഇത് പിള്ളേരെ ഉണ്ടാക്കാൻ മാത്രം അല്ലെന്ന്.
ഞാൻ രാത്രി ദുസ്വപ്നം കാണുന്നെന്ന് പറയും, അപ്പൊ അമ്മ എന്റടുത്ത് വന്ന് കിടക്കുവല്ലോ.
അപ്പൊ അച്ഛന് കുത്തിക്കയറ്റാൻ പറ്റില്ലല്ലോ...
നീയങ്ങനെ ആശങ്കപ്പെടേണ്ടിയിരുന്നില്ല.
രാത്രി ഒത്തിരി വൈകി. ലൈറ്റ് അണയ്ക്കട്ടെ?
ശരി.
അമ്മെ?
സമയം വൈകി സിൽവിയൻ. നീ കിടന്നുറങ്ങ്.
രണ്ടാം ദിനത്തിന്റെ അവസാനം.
കൈ കഴുകിയോ?
ദേ ബട്ടൺ.
സിൽവിയൻ!
- എല്ലാം കഴിഞ്ഞോ? - ഒന്നുമില്ലേ ബാക്കി?
ചെറുത് മതിയോ, മാഡം ?
ബാഗ് കൊണ്ടുവന്നിട്ടുണ്ടോ?
ബാഗ് ഉണ്ടോ?
പുതിയ ഒരെണ്ണം താ
10 ഫ്രാങ്കും പിന്നൊരു അമ്പതും.
താങ്ക്സ്.
ഗുഡ്-ബൈ
എന്തൊരു മിടുക്കൻ കുട്ടനാ!
എന്താ ഇതൊക്കെ?
താങ്ക്സ്. ഗുഡ്-ബൈ.
അതേ?
പറയൂ, മാഡം .
ഇതുപോലുള്ള ബട്ടൺസ് എടുക്കാനുണ്ടാകുമോ?
ഞാൻ നോക്കി കേട്ടോ, പക്ഷെ കിട്ടിയില്ല.
- ഇതുനോക്കൂ? - അല്ലല്ല ഇത് ചെറുതാ.
ഗുഡ് -ബൈ.
കറക്റ്റ് അതുതന്നെ കിട്ടാൻ പാടായിരിക്കുന്നെന്നറിയാം.
കാരണം ഇതെന്റെ സഹോദരി ഫെർണാണ്ട ക്യാനഡയിൽനിന്ന് അയച്ചതാ.
കുറെ വർഷം മുമ്പയച്ചതാ, പക്ഷെ സിൽവിയൻ ഇപ്പോഴാ ഇതിടുന്നെ.
അത്രയ്ക്ക് വലുതാരുന്നു.
സിൽവിയന് 6 വയസുള്ളപ്പോ,
ഫെർണാണ്ട മൂന്ന് മാസത്തേക്ക് ബെൽജിയത്തിലേക്ക് വന്നു.
അവൻ ഞങ്ങടെ മുറിയിലാ ഉറങ്ങിയത് - അന്ന് എന്റെ ഭർത്താവ് ജീവിച്ചിരുപ്പുണ്ട്.
അവൾ സോഫയിലും കിടന്നു. ജോനാഥന്റെ കൂടെ.
ജോന് അന്ന് 5 വയസ്. പക്ഷെ സിൽവിയനെക്കാൾ വലുതാ.
ബട്ടൺസ് ചോദിച്ച് എഴുതിയാലും,
ഈ ഫാഷനൊന്നും ഇപ്പൊ കാണില്ല.
ആളുകൾ പറയുന്നത് യൂറോപ്പ് അമേരിക്കയെക്കാൾ 5 വർഷം പിന്നിലാണെന്നാ.
കിട്ടുമെന്നാ ഞാൻ കരുതിയത്.
സെയിം സാധനം കിട്ടാൻ പാടാണ് കേട്ടോ...
എല്ലാ ബട്ടൺസും മാറ്റേണ്ടിവരും, അതെ പറ്റൂ.
കണ്ടാൽ പുതിയതാണെന്ന് തോന്നും.
മുടി വെട്ടി വരുമ്പോലെ.
ഇത്തരം ബട്ടൺസ് ഞാൻ കണ്ടിട്ടേയില്ല.
അപ്പുറത്തുള്ള കടയിൽ നോക്കിയോ. അവിടെ ചിലപ്പോ കാണും.
ഗിസേൽ ഇല്ലേ ഇന്ന്?
അവൾ നാല് മണിക്ക് പോകുമല്ലോ.
ആണോ, ഒരു കാപ്പി.
ഇതാ.
പരിഭാഷ: അഖില പ്രേമചന്ദ്രൻ
എംസോണ്‍ റിലീസ് - http://www.malayalamsubtitles.org/ www.facebook.com/msonepage